E 255 
spinis robustis 11. (primis minoribus) postice aristis fissilibus 13. 
radiata, tota subaequalis. P. caudae 1:4 radiata, parva, leviter bi- 
furca; caudae pars carnosa utrinque macula ovali fusca, etiam in 
minoribus. (Fig. 2.) Sutura lateralis crassa, dorso vicinior et parallela. 
Variat interdum strigis utrinque circiter 18. aureis argenteisque 
alternis, quarum 7. supra suturam lateralem. — Argenteus splendor, 
praesertim dorso, magis minusve coerulescente perfusus in recentibus 
saepe multis. 
In dissectis pinguedo plurima circa intestina exilia. /'esica 
aérea in summo ad Vertabras angulo, ovato-compressa, uti totum 
abdominis cavum.  ppendices pyloricae nullae. 
XXXV. CORACINIL 
Bigam piscium maris nigri nobilissimorum ad Sciaenas facile 
retulissem, si non communes amborum characteres, praesertim pinnae 
dorsalis et analis conformatio singularis simul cum habitu ita eas 
conjungerent et a Sciaenis distinguerent, ut nihil valeat praesens in 
earum altera sulcus ille dorsi, pinnae recondendae inserviens, Sciae- 
nis solemnis, cujus in altera Coracini specie ne vestigium quidem 
adest. Militent igitur sub nomine nondum occupato, donec plures 
forte, quod mihi perquam verosimile, congeneres species, inter 
Labros vel Sparos hucusque appellatos exoticos, probe innotescant, 
et ad naturale genus referantur. 
—— 
